钦定古今图书集成/明伦汇编/氏族典/第250卷 > 张忠
## 钦定古今图书集成/明伦汇编/氏族典/第250卷 > 张忠

按《明外史张忠传》：“忠，霸州人。正德时，为御马监太监。
性凶暴，侍豹房，数谈武艺。诱帝巡幸边塞，结霸州盗
张茂为弟，所剽掠，半入忠家。宁王宸濠谋叛，忠先受
其赂。帝南征次良乡，邀帝幸其第。会都御史王守仁
奏捷至，帝命忠往捕，馀党益恣行威虐，杀僇无辜，民
不胜扰。后张永发宸濠结纳事，论斩。”